[περι τιμων - γαι]ου [ιουλιου καπιτωνος π]αιδονομου εδοξ[εν τω δημ]ω εν αρχαιρεσιαις επει γαιος ιουλιος καπιτων παιδονομησας και προνοησας της των παιδων αγωγης και παιδειας κατα το καλλιστον επετελεσεν και αγωνας διδους αυτοις και αθλα παντα τε φιλοτειμοτατα εποιησεν επεδωκεν τε και θεωριας ο τε δημος επι τη του ανδρος φιλοτειμια προεφωνησεν τειμηθηναι αυτον ταις καλλισταις τειμαις ανατεθηναι δε αυτου και εικονα δεδοχθαι τετειμησθαι γαιον ιουλιον καπιτωνα ταις καλλισταις τειμαις ανατεθηναι δε αυτου και εικονα γραπτην εν ασπιδι επιχρυσω εν ω αν βουληται ιερω η δημοσιω τοπω εφ ης και επιγραφηναι η βουλη και ο δημος την εικονα γαιου ιουλιου καπιτωνος παιδονομησαντος κατα το καλλιστον πασης ενεκεν αρετης.
IIasos 99